b'\n_START_ARTICLE_\nAhnenloch\n_START_PARAGRAPH_\nAhnenloch (tudi Aehnenloch, Jama prednikov) je jama, ki se nahaja v bli\xc5\xbeini Podstenic. Pod vrhom hriba Spodnje La\xc5\xa1\xc4\x8de se odpira vrta\xc4\x8da dimenzij 30x40m. Jama se imenuje po doma\xc4\x8dinu, ki naj bi pred ve\xc4\x8d stoletji padel v jamo. Jama je ena najlep\xc5\xa1ih kapni\xc5\xa1kih jam Ko\xc4\x8devskega Roga._NEWLINE_Glavni vhod pod previsno steno je zasut, prehod v zasigan obhodni rov pa je na za\xc4\x8detku zelo ozek. Iz njega se teren spu\xc5\xa1\xc4\x8da 17 m v dvorano velikosti 15x20 m. Tudi ta dvorana je zasigana in ima ponvice. Dno dvorane se sprevesi v strmo pobo\xc4\x8dje, ki preide v 55 m globoko, po stenah zasigano brezno, na dnu katerega sta dvorana in kraj\xc5\xa1i rov. Skupna globina jame od roba vhodne vrta\xc4\x8de je 118 m, dol\xc5\xbeina pa 229 m.'